
    545400 SIGHIŞOARA
Piața Muzeului nr. 7, Tel./Fax 0265 – 771278
H O T Ă R Â R E A NR. 107  
                                                                din 31 iulie 2024
pentru aprobarea Studiului de oportunitate privind modalitatea de gestiune a serviciului de iluminat public în Municipiul Sighișoara, stabilirea modalității de gestiune a serviciului de iluminat public în Municipiul Sighișoara, a Regulamentului serviciului de iluminat public în Municipiul Sighișoara, a Caietului de sarcini al serviciului de iluminat public în Municipiul Sighișoara și a proiectului contractului de delegare a gestiunii serviciului de iluminat public în Municipiul Sighișoara

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 17.645/21.05.2024 și la Consiliul Local Sighișoara cu nr. 17.858/22.05.2024, de referatul de aprobare, înregistrat cu nr. 17.646/21.05.2024, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile Hotărârii Consiliului Local Sighişoara nr. 9/1998 privind înfiinţarea S.C. Apă Termic Transport S.A., precum şi prevederile Actului constitutiv al S.C. Apă Termic Transport S.A.; 

Având în vedere prevederile Legii nr. 51/2006, Legea serviciilor comunitare de utilităţi publice, republicată, cu modificările şi completările ulterioare, cu precădere cele ale art. 1 alin. (2) lit. f), art. 3 alin. (l), art. 8 alin. (l), art. 22, art. 28 alin. 21 și art. 32 din aceasta;

Având în vedere prevederile Legii nr. 230/2006, Legea serviciului de iluminat public, cu modificările și completările ulterioare;

Având în vedere prevederile Contractului de delegare a gestiunii serviciului de iluminat public în Municipiul Sighișoara, încheiat între Municipiul Sighișoara, în calitate de delegatar (beneficiar) și S.C. Apă Termic Transport S.A., în calitate de delegat (operator de servicii publice), înregistrat la Municipiul Sighișoara cu nr. 6.641/12.03.2018 și la S.C. Apă Termic Transport S.A. cu nr. 522/13.03.2018, așa cum a fost modificat și completat ulterior, cu precădere cele ale art. 5 din acesta; 

Având în vedere prevederile Ordinului Autorității Naționale de Reglementare pentru Serviciile Publice de Gospodărie Comunală nr. 86/2007 pentru aprobarea Regulamentului - cadru al serviciului de iluminat public;

Având în vedere prevederile Ordinului Autorității Naționale de Reglementare pentru Serviciile Publice de Gospodărie Comunală nr. 87/2007 pentru aprobarea Caietului de sarcini - cadru al serviciului de iluminat public;

Luând în considerare prevederile Legii nr. 52/2003 privind transparenţa decizională în administraţia publică, republicată, cu modificările și completările ulterioare;

Având în vedere adresa nr. 1032/14.05.2024, înregistrată la instituția noastră cu nr. 17.227/16.05.2024, transmisă de S.C. Apă Termic Transport S.A., cuprinzând fundamentarea tarifelor pentru lucrările aferente serviciului de iluminat public;

Având în vedere faptul că, autoritățile administrației publice locale au obligația de a stabili şi de a aplica strategia pe termen mediu şi lung pentru extinderea, dezvoltarea şi modernizarea serviciilor de iluminat public, ținând seama de planurile de urbanism şi amenajarea teritoriului, de programele de dezvoltare economico - socială a localităților şi de cerințele serviciului de iluminat public, de evoluția acestora, precum şi de folosirea tehnologiilor cu consumuri energetice reduse şi emisii minime de noxe;

Având în vedere că, este necesar a se stabili modalitatea de gestiune a serviciului de iluminat public în Municipiul Sighișoara, precum și faptul că este necesară aprobarea studiului de oportunitate privind modalitatea de gestiune a serviciului de iluminat public în Municipiul Sighisoara, stabilirea modalității de gestiune a serviciului de iluminat public în Municipiul Sighișoara, a Regulamentului serviciului de iluminat public în Municipiul Sighișoara, a Caietului de sarcini a serviciului de iluminat public în Municipiul Sighișoara și a proiectului contractului de delegare a gestiunii serviciului de iluminat public în Municipiul Sighișoara;
Având în vedere Raportul de specialitate al Serviciului Monitorizare Servicii de Utilități Publice, Guvernanță Corporativă și Transport Public Local, înregistrat cu nr. 17.648/21.05.2024, prin care se propune și se justifică aprobarea Studiului de oportunitate privind modalitatea de gestiune a serviciului de iluminat public în Municipiul Sighișoara, stabilirea modalității de gestiune a serviciului de iluminat public în Municipiul Sighișoara, a Regulamentului serviciului de iluminat public în Municipiul Sighișoara, a Caietului de sarcini al serviciului de iluminat public în Municipiul Sighișoara și a proiectului contractului de delegare a gestiunii serviciului de iluminat public în Municipiul Sighișoara;
         Având în vedere avizele favorabile ale tuturor comisiilor pe domenii de specialitate;         
În temeiul prevederilor 129 alin. (2) lit. ”c” și ”d”, alin. (6) lit. ”b”, alin. (7) lit. ”n” și alin. (14), art. 139 alin. (1) și alin. (3) și a art. 196 alin. (1) lit. ”a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

                                                                       H O T Ă R Ă Ș T E:

            Art. 1. Se aprobă Studiul de oportunitate privind modalitatea de gestiune a serviciului de iluminat public în Municipiul Sighișoara, conform Anexei nr. 1, care face parte integrantă din prezenta hotărâre.
Art. 2. Se aprobă ca modalitate de gestiune a serviciului de iluminat public în Municipiul Sighișoara, gestiunea directă, în baza unui contract de delegare a gestiunii. 
Art. 3. Se aprobă Regulamentul serviciului de iluminat public în Municipiul Sighișoara, conform Anexei nr. 2, care face parte integrantă din prezenta hotărâre, precum și Indicatorii de performanță pentru serviciul de iluminat public în Municipiul Sighișoara, conform Anexei nr. l la Regulamentul de organizare și funcționare a serviciului de iluminat public în Municipiul Sighișoara.
            Art. 4. Se aprobă Caietul de sarcini al serviciului de iluminat public în Municipiul Sighișoara, conform Anexei nr. 3, care face parte integrantă din prezenta hotărâre.
Art. 5. Se aprobă încredinţarea gestiunii serviciului de iluminat public în Municipiul Sighișoara, prin atribuirea directă a contractului de delegare a gestiunii serviciului de iluminat public în Municipiul Sighișoara, operatorului S.C. Apă Termic Transport S.A., societate având ca acționar unic, Consiliul Local al Municipiului Sighișoara, care asigură prestarea și a altor servicii și activități din sfera serviciilor de utilități publice.
Art. 6. Se aprobă proiectul contractului de delegare a gestiunii serviciului de iluminat public în Municipiul Sighișoara, conform Anexei nr. 4, care face parte integrantă din prezenta hotărâre.      
Art. 7. Se împuternicește Primarul Municipiului Sighișoara împreună cu aparatul de specialitate al acestuia să semneze contractul de delegare a gestiunii serviciului de iluminat public în Municipiul Sighișoara.
            Art. 8. Operatorul are obligaţia obţinerii licenţei de operare necesară desfășurării serviciului de iluminat public, în termen de 90 de zile de la data semnării contractului de delegare a gestiunii, această obligaţie reprezentând o condiţie suspensivă pentru executarea contractului de delegare a gestiunii.
Art. 9. Cu data adoptării prezentei hotărâri, orice alte dispoziții contrare, incidente în speță își încetează valabilitatea.
Art. 10. Cu ducerea la îndeplinire a prevederilor prezentei hotărâri se încredințează Primarul Municipiului Sighișoara, Viceprimarul Municipiului Sighișoara, Compartimentul Buget, Contabilitate, Salarizare – Direcția Economică, Serviciul Monitorizare Servicii Publice, Guvernanță Corporativă, Compartimentul Juridic din cadrul Municipiului Sighișoara și operatorul S.C. Apă Termic Transport S.A.
           Art. 11. Prin grija d-nei Anca Bizo, Secretar General al Municipiului Sighișoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Județului Mureș și se va aduce la cunoștință publică, prin publicarea pe pagina de internet la adresa www.primariasighisoara.ro.
PREŞEDINTE DE ŞEDINŢĂ,
  

    Burghelea Bogdan - Ioan                                  
                                                                                                           Contrasemnează pentru legalitate
                                    SECRETARUL GENERAL al municipiului,

                                                            Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;
  2 ex. Serviciul Monitorizare Servicii Publice, Guvernanță Corporativă;

  1 ex. Compartimentul Buget, Contabilitate, Salarizare – Direcția Economică;
  1 ex. Compartimentul Juridic;

  2 ex. S.C. Apă Termic Transport S.A.
12 ex.
B.A.

	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 107/31.07.2024

	Operațiuni efectuate
	Data
ZZ/LL/AN
	Semnătura persoanei responsabile să efectueze procedura

	1
	2
	3

	Adoptarea hotărârii s-a făcut cu majoritate
□ simplă         □ absolută
□ calificată

	…./…./….
	

	Comunicarea către primar
	…./…./….
	

	Comunicarea către prefectul județului
	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


